Hotuba kuhusu usalama barabarani iliyotolewa na waziri wa usafiri

HOTUBA KUHUSU USALAMA BARABARANI ILIYOTOLEWA NA WAZIRI WA USAFIRI  

Rais, naibu wa rais, waziri wa elimu, polisi, wazazi na wanafunzi hamjambo? Bila shaka namshukuru Maulana kwa kunipa fursa hii kuweza  kuwahutubia kuhusu usafiri wa barabarani, na ajali zinazokumba usafiri huu na jinsi ya kupunguza visa hivi vilivyoenea. 

Mwanzo kabisa, serikali kuu inapaswa kuendeleza ujenzi na urekebishaji wa barabara kuu na 
hata zilizo mashambani. Shimo zote zinazopatikana barabarani zizibwe na barabara ziboreshwe zaidi ili kukuza sekta ya usafiri. Marekebisho haya yatuchangia katika usafirishaji bora wa bidhaa bila ajali  za dharura. Serikali inapaswa kuajiri wajenzi bora waliofuzu katika nyanga za ujenzi wa barabara ili kupunguze visa vya barabara kubomoka kila mara. Vifaa vyote vinavyohitajika katika ujenzi huu vitolewe na serikali kwa wakati ufaao. Malipo ya wajenzi hawa yanapaswa yazungatiwe zaidi ili kuwapa motisha katika ujenzi wa taifa.  

Magari ya usafiri ya abiria pia yanapaswa kutiwa vidhibiti mwendo pindi tu zinapotegenezwa katika kampuni.  Uendeshaji kasi wa magari umekuwa chanzo kuu cha ajali nyingi za barabarani. Maafisa wa barabarani wanapaswa kudhibitisha kuwa magari yote ya usafiri wa umma yana vidhibiti mwendo. Magari yatakayokusa vidhibiti mwendo yasikubaliwe barabarani kamwe na madereva wa magari hayo wanapaswa kushtakiwa kwa kuzivunja sheria za usafiri wa barabarani. 

Idadi ya maafisa wa barabarani pia inafaa kuongezwa na vifaa vya kupimia ulevi baina ya madereva viongezwe. Ulevi ni mojawapo ya chanzo cha ajali za barabarani. Madereva watakapopatikana wakiwa wametumia dawa za kulevya wachukuliwe hatua kali. Maafisa wasichukue mlungula kutoka kwa madereva hawa kwa kuwa ni hatari kwa maisha ya wasafiri wengine barabarani. 

Serikali pia inapaswa kuzingatia ujenzi wa vituo vya kupumzika kwa wasafiri wa masafa  marefu. Hotel na sehemu za kujivinjari zitengezwe katika vituo hivyo vya kupumzika. Vituo hivyo vitaweza kuwapumzisha madereva wanaokumbwa na usingizi.Pia serikali inafaa kuzingatia maslahi ya madereva hawa kwa kuhakiksha kuwa kila kampuni ya usafiri wa umma ina madereva wa kutosha ili waweze kusaidiana. 

Zaidi ya hayo, serikali inapaswa kujenga vyuo vya kutoa mafunzo ya hali ya juu kwa madereva wa magari.  Vyuo hivi visjengwe tu huko mijini bali pia mashambani. Pesa za umma ziekezwe katika shule hizi ili kufadhili masomo ya madereva ambao wakati mwingi hauwa wanakosa mbinu za kujiwezesha kimaisha. 

Mwisho kabisa, ni jukumu la kila mmoja kujali maisha  yake na ya jirani yake. Kila mmoja azingatie usalama wa barabarani, msikubali kushuhudia maafisa wa barabara wakipokea mlungula na madereva duni. Walio vyuoni humo wasikubali kuwaona watu waliopewa leseni baada ya kutoa mlungula. Wanaosafiri kwa magari ya umma wanafaa walalamike wanapomwona dereva akiendesha gari vibaya. Haya yote yakizingatiwa, visa vya ajali katika barabara zetu zitapungua zaidi. Asanteni kwa kunipa sikio lenu.